nahid-hub/BLUGE-bengali-wikipedia-section-title-prediction huggingface dataset:
প্রতিটি তরলের একটি সুনির্দিষ্ট বাষ্প চাপ থাকে, যেটা হল ঐ তরলের তাপমাত্রার একটি প্রতিক্রিয়া এবং এটি বয়েলের সুত্র মেনে চলে। তাপমাত্রা বৃদ্ধির সাথে সাথে, বাষ্প চাপ বাড়তে থাকে। যখন বাষ্প চাপ বৃদ্ধি পায়, বাতাসে প্রজ্বলশীল বা দাহ্য তরল পদার্থের বাষ্পের ঘনত্ব বৃদ্ধি পায়। ফলাফলস্বরুপ, তাপমাত্রার উপর নির্ভর করে বাতাসে প্রজ্বলশীল তরল বাষ্প ঘনত্বের পরিমান। একটি নির্দিষ্ট ঘনত্বের প্রজ্বলশীল বা দাহ্য তরল পদার্থের বাষ্প হলেই বাতাসে প্রজ্বলতা হওয়া সম্ভব, এটা হল প্রজ্বলতার নিম্ন সীমা, এবং এই ঘনত্ব প্রতিটি প্রজ্বলশীল বা দাহ্য তরল পদার্থের জন্য আলাদা এবং সুনির্দিষ্ট। প্রজ্বলন বিন্দু হল সেই সর্বনিম্ন তাপমাত্রার যে সময় যথেষ্ট পরিমান প্রজ্বলশীল বাষ্প উপস্থিত থাকবে যাতে উৎস থেকে আগুন দেয়ার পর সেটিতে আগুন জ্বলতে থাকবে।

সঠিক অনুচ্ছেদ শিরোনাম কোনটি?
titleA. পরিমাপ
titleB. পদ্ধতি
titleC. তরল
titleD. উদাহরণ
উত্তর: titleB
১২ জুন সোমবার রাত থেকে রাঙামাটি, বান্দরবান, খাগড়াছড়ি, চট্টগ্রাম ও কক্সবাজারের বিভিন্ন স্থানে পাহাড়ি ঢল ও ভূমিধসে ব্যাপক ক্ষয়ক্ষতির প্রেক্ষাপটে উদ্ধার অভিযান শুরু করে দমকল বাহিনী, সেনাবাহিনী, পুলিশ, জেলা প্রশাসন, সড়ক ও জনপথ বিভাগ এবং বিদ্যুৎ বিভাগের কর্মীরা।

১৩ জুন ভোরে রাঙামাটির মানিকছড়িতে একটি পাহাড় ধ্বসে মাটি ও গাছ পড়ে চট্টগ্রাম-রাঙামাটি মহাসড়ক বন্ধ হয়ে যায়। তাৎক্ষণিকভাবে রাঙামাটি আঞ্চলিক সদরের নির্দেশে মানিকছড়ি সেনাবাহিনী ক্যাম্প থেকে সেনাবাহিনীর একটি দল সেখানে যায়। তারা সড়কে যান চলাচল স্বাভাবিক করতে উদ্ধারকাজ শুরু করেন। উদ্ধারকাজ চলার সময় বেলা ১১টার দিকে পাহাড়ের একটি বড় অংশ উদ্ধারকারীদের ওপর ধসে পড়লে তারা মূল সড়ক থেকে ৩০ ফুট নিচে পড়ে যান। পরে একই ক্যাম্প থেকে আরও একটি উদ্ধারকারী দল এসে দুই সেনা কর্মকর্তাসহ চার সেনাসদস্যকে নিহত এবং ১০ সেনাসদস্যকে আহত অবস্থায় উদ্ধার করেন।

এই উদ্ধার অভিযান চলাকালে সেনাবাহিনীর দুই কর্মকর্তা ও দুই সৈনিকের মৃত্যু ঘটে। পাহাড়ধসে বন্ধ হয়ে যাওয়া রাঙামাটি-চট্টগ্রাম সড়ক চালু করতে গিয়ে প্রাণ হারান তারা।

১৬ জুন শুক্রবার বিকালে রাঙামাটির জেলা প্রশাসক মোহাম্মদ মানজারুল এক সংবাদ সম্মেলনে উদ্ধার অভিযানের সমাপ্তি ঘোষণা করেন। দুর্যোগ ব্যবস্থপনা ও ত্রাণ মন্ত্রণালয় ১৫৬ জনের মৃত্যুর কথা নিশ্চিত করে। রাঙামাটিতে ১১০ জন, চট্টগ্রামে ২৩ জন, বান্দরবানে ছয়জন, কক্সবাজারের দুইজন ও খাগড়াছড়িতে এক জনের প্রাণহানি হয়। এ ছাড়া চট্টগ্রামে ঢলে ভেসে গিয়ে, গাছ ও দেয়ালচাপায় এবং বজ্রপাতে মৃত্যু হয় আরও ১৪ জনের।

সঠিক অনুচ্ছেদ শিরোনাম কোনটি?
titleA. বর্ণনা
titleB. দুর্যোগের কারণ
titleC. উদ্ধার অভিযান
titleD. প্রতিক্রিয়া
উত্তর: titleC
২০১৯ সালের ১৩ জুন, পশ্চিমবঙ্গের মুখ্যমন্ত্রী মমতা বন্দ্যোপাধ্যায় ৪ ঘন্টার (স্থানীয় সময় ২ টা নাগাদ) মধ্যে কাজে ফিরে যাওয়ার জন্য হরতালকারী ডাক্তারদের একটি আল্টিমেটাম জারি করেন। এসএসকেএম হাসপাতাল পরিদর্শনকালে হরতালকারী জুনিয়র চিকিৎসকদের সঙ্গে কথা বলার জন্য তিনি বক্তব্য রাখেন। ডাক্তারদের কথা বলার সময় তিনি বলেন, "তারা বাইরের। সরকার কোনোভাবে তাদের সমর্থন করবে না। আমি ধর্মঘটকারী ডাক্তারদের নিন্দা করছি। পুলিশ কর্তব্যরত অবস্থায় মারা যায় কিন্তু পুলিশ ধর্মঘটে যায় না।" আরও যোগ করেন যে ধর্মঘট সহ্য করা হবে না।

সঠিক অনুচ্ছেদ শিরোনাম কোনটি?
titleA. প্রথম দিন: ১১ জুন ২০১৯
titleB. চরমপত্র
titleC. গ্রেপ্তার
titleD. পটভূমি
উত্তর: titleB
নানিয়ারচর উপজেলার সর্ব-পশ্চিমে ঘিলাছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে সাবেক্ষ্যং ইউনিয়ন; পূর্বে বুড়িঘাট ইউনিয়ন; দক্ষিণে রাঙ্গামাটি সদর উপজেলার কুতুকছড়ি ইউনিয়ন এবং পশ্চিমে কাউখালী উপজেলার ফটিকছড়ি ইউনিয়ন, খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন, লক্ষ্মীছড়ি ইউনিয়ন ও দুল্যাতলী ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. প্রশাসনিক কাঠামো
titleB. অবস্থান ও সীমানা
titleC. আয়তন
titleD. শিক্ষা ব্যবস্থা
উত্তর: titleB
ব্যবহৃত হেলমেটের মধ্যে সাসানীয় সাম্রাজ্যের রৌপ্য হেলমেটের মত গিল্ড করা হেলমেট ছিল। মুখ, ঘাড় ও গলা ধাতব আচ্ছাদনে আবৃত থাকত। ভারী চামড়ার জুতা এবং পাশাপাশি রোমান ধাচের বুট মুসলিম বাহিনীতে ব্যবহৃত হত। বর্মে‌র মধ্যে ছিল চামড়া বা ধাতব বর্ম। পদাতিক সৈনিকরা অশ্বারোহীদের তুলনায় ভারী বর্ম ব্যবহার করত। বড় কাঠের ঢাল ব্যবহৃত হত। পদাতিক সৈনিকদের বর্শা দীর্ঘ এবং অশ্বারোহীদের বর্শা দীর্ঘ হত। রোমান ক্ষুদ্র গ্লাডিয়াস ও সাসানীয় দীর্ঘ তলোয়ার উভয় প্রকার তলোয়ার ব্যবহৃত হয়। সাধারণত অশ্বারোহীরা দীর্ঘ তলোয়ার ব্যবহার করত। তলোয়ারের খাপ কাধে ঝোলানো বেল্টে যুক্ত থাকত। ধনুক স্বাভাবিক অবস্থায় দীর্ঘ হত যা ইংলিশ লংবোর অণুরূপ। প্রথাগত আরব ধনুকের সর্বো‌চ্চ কার্যকরী পাল্লা ছিল প্রায় । প্রথম যুগের মুসলিম তীরন্দাজরা মূলত পদাতিক হিসেবে কাজ করত। তারা হালকা ও বর্ম‌হীন অশ্বারোহী আক্রমণ সফলভাবে প্রতিহত করতে সক্ষম ছিল।

সঠিক অনুচ্ছেদ শিরোনাম কোনটি?
titleA. বাইজেন্টাইন সেনাবাহিনীতে উত্তেজনা
titleB. অস্ত্র
titleC. দ্বিতীয় দিন
titleD. পঞ্চম দিন
উত্তর: titleB
গুরু নানক কেন নিজের পুত্রদের পরিবর্তে ভাই লহনাকে তাঁর উত্তরাধিকারী নির্বাচন করেন, সেই বিষয়ে একাধিক শিখ জনশ্রুত প্রচলিত রয়েছে। একটি জনশ্রুতি থেকে জানা যায়, একবার একটি জলপাত্র কাদায় পড়ে গেলে গুরু নানক তাঁর পুত্রদের সেটি তুলে আনতে বলেন। তাঁর এক পুত্র সেটি নোংরা বলে তুলতে অস্বীকার করেন। অপর পুত্র সেটিকে ভৃত্যসুলভ কাজ বলে এড়িয়ে যান। তখন গুরু নানক ভাই লেহনাকে সেটি তুলতে বললে, তিনি সেটি কাদা থেকে তুলে ধুয়ে পরিষ্কার করে জল ভরে গুরু নানকের কাছে নিয়ে আসেন। তখন গুরু নানক তাঁকে স্পর্শ করে তাঁর নামকরণ করেন "অঙ্গদ" এবং ১৫৩৯ সালের ১৩ জুন নিজের উত্তরসূরি তথা দ্বিতীয় নানক হিসেবে তার নাম ঘোষণা করেন।

১৫৩৯ সালের ২২ সেপ্টেম্বর গুরু নানকের মৃত্যুর পর গুরু অঙ্গদ কর্তারপুর ত্যাগ করে খাদুর সাহিব গ্রামে (গোইন্দবোল সাহিবের নিকটে) গ্রামে চলে আসেন। গুরু নানকই তাকে কর্তারপুর ত্যাগ করার পরামর্শ দিয়েছিলেন। কারণ উত্তরাধিকার সূত্রে গুরু অঙ্গদের "গুরগদ্দি" (গুরুর আসন) ছিল বিতর্কিত। গুরু নানকের দুই পুত্র শ্রী চন্দ ও লখমী দাস ছিলেন গুরগদ্দির দাবিদার। গুরুপদে নির্বাচিত হওয়ার পর একটি সময় পর্যন্ত খুব অল্প সংখ্যক শিখই তার নেতৃত্ব স্বীকার করেছিলেন। কিন্তু গুরু অঙ্গদ বিতর্কের দিকে দৃষ্টিপাত না করে গুরু নানকের শিক্ষার দিকে মনোনিবেশ করেন এবং লঙ্গর প্রভৃতি সেবামূলক কাজের মাধ্যমে একটি সম্প্রদায় গড়ে তোলেন।

সঠিক অনুচ্ছেদ শিরোনাম কোনটি?
titleA. প্রভাব
titleB. প্রথম জীবন
titleC. উত্তরাধিকার প্রাপ্তি
titleD. মুঘল সাম্রাজ্যের সঙ্গে সম্পর্ক
উত্তর: titleC
এলাহাবাদ প্রশস্তি থেকে জানা যায়, প্রথম চন্দ্রগুপ্ত তার একাধিক অপত্যের মধ্য থেকে সমুদ্রগুপ্তকে সিংহাসনের উত্তরাধিকারী নির্বাচিত করেন। তার সিংহাসনারোহণের বছর কোনটি – এই প্রশ্নে ঐতিহাসিকদের মধ্যে মতবিরোধ আছে। হেমচন্দ্র রায়চৌধুরী কোনও কারণ ব্যতিরেকেই ৩২৫ খ্রিষ্টাব্দকে সমুদ্রগুপ্তের রাজ্যারোহণের বছর হিসাবে চিহ্নিত করেছেন। ডক্টর রমেশচন্দ্র মজুমদারের মতে ৩৪০ থেকে ৩৫০ খ্রিষ্টাব্দের মধ্যে কোনও এক সময়ে সমুদ্রগুপ্ত সিংহাসনে আরোহণ করেন। অধিকাংশ ঐতিহাসিক এই মতেরই অনুসারী। ডক্টর আর কে মুখোপাধ্যায়ের মতে, সমুদ্রগুপ্ত ৩২৫ খ্রিষ্টাব্দে সিংহাসনে বসেন। এ-কালের ঐতিহাসিকগণ ৩৩৫ খ্রিষ্টাব্দকেই সমুদ্রগুপ্তের সিংহাসনারোহণের বছর রূপে চিহ্নিত করে থাকেন।

এলাহাবাদ প্রশস্তির বিবরণী অনুযায়ী, প্রথম চন্দ্রগুপ্ত প্রকাশ্যে সমুদ্রগুপ্তকে উত্তরাধিকার নির্বাচিত করলে তার ‘তুল্য-কুলজ’ বা আত্মীয়বর্গ অসন্তুষ্ট হন। এই কারণে অনেকে মনে করেন প্রথম চন্দ্রগুপ্তের মৃত্যুর পর সিংহাসনকে কেন্দ্র করে কোনও জ্ঞাতিবিরোধের সূত্রপাত ঘটে থাকবে। এই সময়কার কয়েকটি স্বর্ণমুদ্রায় কচ নামে এক রাজার উল্লেখ পাওয়া যায়। কোনও কোনও ঐতিহাসিক মনে করেন, কচ ছিলেন সমুদ্রগুপ্তের প্রতিদ্বন্দ্বী ভ্রাতা এবং তাকে হত্যা করেই সমুদ্রগুপ্ত সিংহাসন অধিকার করেছিলেন। তবে অপর এক শ্রেণির মুদ্রা বিশেষজ্ঞ ও ঐতিহাসিকেরা সমুদ্রগুপ্তের মুদ্রা ও কচের মুদ্রার সাদৃশ্য দর্শিয়ে উভয় ব্যক্তিকে একই ব্যক্তি বলে প্রমাণ করতে প্রয়াসী। তাদের বক্তব্য সমুদ্রগুপ্তেরই পূর্বনাম ছিল কচ এবং পরে তিনি ‘সমুদ্রগুপ্ত’ নাম ধারণ করেন। রাখালদাস বন্দ্যোপাধ্যায় অবশ্য এই মত সমর্থন করেননি। তার মতে কচ ছিলেন সমুদ্রগুপ্তের ভ্রাতা। সাম্প্রতিককালে ব্রতীন্দ্রনাথ মুখোপাধ্যায়ও মনে করেন, গুপ্ত শাসকেরা যেখানে একক ব্যক্তিগত নামের অধিকারী ছিলেন, সেখানে সমুদ্রগুপ্তের দুটি নাম থাকা অসম্ভব। 

সঠিক অনুচ্ছেদ শিরোনাম কোনটি?
titleA. দিগ্বিজয়
titleB. প্রথম আর্যাবর্ত অভিযান
titleC. সিংহাসনারোহণ
titleD. জীবন
উত্তর: titleC
ক্যান্সার প্রতিরোধে বা চিকিৎসায় উপবাস কোন ধরনের সাহায্য করে না।

মার্কিন কর্কটরোগ সমিতি (আমেরিকান ক্যানসার সোসাইটি) প্রস্তাব করে, কর্কটরোগের রাসায়নিক চিকিৎসা (কেমোথেরাপি) গ্রহণকারী রোগীরা যাতে প্রোটিন এবং ক্যালরি গ্রহণ বাড়িয়ে দেন; খাদ্যতালিকার নিষেধাজ্ঞা সংক্রান্ত সাম্প্রতিক গবেষণার ফলাফল এক্ষেত্রে কোন মন্তব্য দেয় না - একটি দুর্বল সাক্ষ্যপ্রমাণ রয়েছে যে, কম সময়ের উপবাস চিকিৎসায় উপকারিতা দিতে পারে।

সঠিক অনুচ্ছেদ শিরোনাম কোনটি?
titleA. স্বাস্থ্যের উপর প্রভাব
titleB. ক্যান্সার
titleC. রোগপ্রতিরোধ ক্ষমতা
titleD. ডাক্তারি প্রয়োগ
উত্তর: titleB
বহু আগে এ ইউনিয়নের মিলন মন্দিরে হত রাস উৎসব, ঐ রাস উৎসবটা হত তখন ১০/১৫ দিন ব্যাপী। ঐ উৎসবে হত তখন জনবহুল ঝাঁপি, দূর পাল্লা থেকে আসত লোকজন রাস উৎসবের টানে, লোকজন শ্রোতা মুগ্ধ হতেন পাঁচ মিশালী গানে। ঐ উৎসবে এসেছিলেন তখন উচ্চ পদস্থ কিছু লোক, হাঁটতে হাঁটতে বেহাল দশায় তারা বলেন 'অবুক-রে অবুক'। তখনকার যুগে ছিলনা কোন যানবাহনের ব্যবস্থা বহু ক্রোশ হাঁটতে হত। দীর্ঘতম রাস্তা হাঁটতে হাঁটতে ক্লান্ত মনে রুদ্ধনিঃশ্বাসে তারা বলেন 'রাস উৎসবে পৌঁছবো আমরা আর কন্দুর গেলে?' পাছে একজন পথচারী পেয়ে তারা তাকে জিজ্ঞেস করলেন, 'রাস উৎসবটাই যেতে ভাইরে আর কতদুর খিল?' লোকটা বলে, দুর নয় আর আছে সামান্য খিল, ঐ দেখা যায় পাড়াটার পরে বড় একটা বিল। সেই থেকে নামকরণ হয় "কধুরখীল"।

সঠিক অনুচ্ছেদ শিরোনাম কোনটি?
titleA. নামকরণ
titleB. যোগাযোগ ব্যবস্থা
titleC. অবস্থান ও সীমানা
titleD. খাল ও নদী
উত্তর: titleA
এখানে কয়েকটি উল্লেখযোগ্য শিক্ষা প্রতিষ্ঠান রয়েছে ঃ

১ জীবননগর টেকনিক্যাল স্কুল এন্ড কলেজ

২ মনোহরপুর সরকারী প্রাথমিক বিদ্যালয়

৩মনোহরপুর মাধ্যমিক বিদ্যালয়

৪ ধোপাখালী সরকারী প্রাথমিক বিদ্যালয়

৫ ধোপাখালী মাধ্যমিক বিদ্যালয়

৬ কালা সরকারী প্রাথমিক বিদ্যালয়

৭ রাজাপুর সরকারী প্রাথমিক বিদ্যালয়

৮ ধোপাখালী মাদ্রাসা

সঠিক অনুচ্ছেদ শিরোনাম কোনটি?
titleA. ইতিহাস
titleB. শিক্ষা
titleC. অবস্থান ও আয়তন
titleD. প্রশাসনিক এলাকা
উত্তর: titleB
পুশকভ জালটাকা ছাপানোর এক আন্তর্জাতিক দলের সদস্য এবং "কৃষ্ণদ্বীপের রহস্য"তে ডঃ মুলারের সহযোগী। অত্যন্ত ধূর্ত ও ধোঁকাবাজ এই পুশকভ টিনটিন এবং পুলিশকে বেশ কয়েকবার ধোঁকা দিয়েছে: প্রথমে ট্রেনে টিনটিনকে মিথ্যা ডাকাতির কেসে ফাঁসিয়ে দেয়, পরে টিনটিনের কাছে মাফ চাওয়ার ভঙ্গী করে নিচু হয় এবং আক্রমণ করে বসে, টিনটিন তাকে হাতকড়া পরিয়ে আটকে রাখলেও সে পালিয়ে গিয়ে দলের লোকদের নিয়ে এসে আবার চড়াও হয়। শেষপর্যন্ত পুলিশ তাকে কয়েদ করে হাজতে নিয়ে যায়।

সঠিক অনুচ্ছেদ শিরোনাম কোনটি?
titleA. কর্নেল আলভারেজ
titleB. পুশকভ
titleC. ক্রিস্টোফার উইলোবি-ড্রুপ ও মার্কো রিজট্টো
titleD. আলোনসো পেরেজ ও রামন বাদা
উত্তর: titleB
রাঙ্গামাটি জেলার সর্ব-দক্ষিণে ২১°৫৪´ থেকে ২২°৩৩´ উত্তর অক্ষাংশ এবং ৯২°১৭´ থেকে ৯২°৩৬´ পূর্ব দ্রাঘিমাংশ জুড়ে বিলাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৭০ কিলোমিটার। এ উপজেলার উত্তরে জুরাছড়ি উপজেলা ও রাঙ্গামাটি সদর উপজেলা; পশ্চিমে কাপ্তাই উপজেলা ও রাজস্থলী উপজেলা; দক্ষিণ-পশ্চিমে বান্দরবান জেলার রোয়াংছড়ি উপজেলা, রুমা উপজেলা ও থানচি উপজেলা এবং পূর্বে মায়ানমারের চিন প্রদেশ ও ভারতের মিজোরাম প্রদেশ অবস্থিত।

সঠিক অনুচ্ছেদ শিরোনাম কোনটি?
titleA. যোগাযোগ ব্যবস্থা
titleB. আয়তন
titleC. অবস্থান ও সীমানা
titleD. জনসংখ্যার উপাত্ত
উত্তর: titleC
পোস্তদানা (পাপাভের সোম্নিফেরম) মধ্য এবং পূর্ব ইউরোপের বিভিন্ন অংশে প্রচুর পরিমাণে পাওয়া যায়। পরিপক্ব, চিনিমিশ্রিত গুঁড়ো করা পোস্তদানা পাস্তার সাথে খাওয়া হয় অথবা দুধ দিয়ে সিদ্ধ করে বিভিন্ন পেস্ট্রি বা মিষ্টির পুর বা উপরে দেওয়ার জন্য ব্যবহার করা হয়। পরিপক্ব বীজগুলো কারখানায় বা বাড়িতে বের করে নেওয়া হয়। তবে এটি সাধারণত ম্যানুয়াল পোস্তদানার কলেই করা হয়ে থাকে।

অস্ট্রীয়, ক্রোয়েশিয়ান, চেক, জার্মান, হাঙ্গেরিয়ান, লিথুয়েনিয়ান, পোলিশ, রোমানিয়ান, রাশিয়ান, স্লোভাক, তুর্কি এবং ইউক্রেনিয়ান রন্ধনপ্রণালীতে পোস্তদানার প্রচুর ব্যবহার রয়েছে।

সাবেক যুগোস্লাভিয়ার অঞ্চলগুলোতে (বিশেষত মেসিডোনিয়া, সার্বিয়া, ক্রোয়েশিয়া এবং বসনিয়া) পোস্তদানার পেস্ট্রি (স্ট্রুডেল, বাকলাভা, পেজগ্লে) এবং অন্যান্য খাবার (পোস্তদানা দিয়ে পাস্তা) তৈরির প্রাচীন ঐতিহ্য রয়েছে।

পোল্যান্ড, লিথুয়ানিয়া এবং পূর্ব স্লোভাকিয়ায় কুচিয়োসের (বড়দিনের উৎসব) রাতের খাবার উপলক্ষে পোস্তদানা দিয়ে একটি ঐতিহ্যবাহী ফলাহার তৈরি করা হয়ে থাকে। পোস্তদানা গুঁড়ো করে পানি অথবা দুধের সাথে মেশানো হয়; গোল ইস্টের বিস্কুট (লিথুয়ানীয় ভাষায় কুচিউকাই; স্লোভাক ভাষায় অপিকান্স বা বোবাল্কি) পোস্তদানার ‘দুধে’ (পোস্তদানার দুধ) ভিজিয়ে রাখা হয় এবং ঠাণ্ডা অবস্থায় পরিবেশন করা হয়।

মধ্য ইউরোপে পোস্তদানার স্ট্রুডেল খুবই জনপ্রিয়, বিশেষত বড়দিনের সময়। জারমানি, পোল্যান্ড এবং সাবেক অস্ট্র-হাঙ্গেরিয়ান অঞ্চলের দেশগুলোতে পোস্তদানার পেস্ট্রিকে মউইনকাচম বলা হয় এবং বড়দিনের সময় প্রচুর খাওয়া হয়।

সঠিক অনুচ্ছেদ শিরোনাম কোনটি?
titleA. ইতিহাস
titleB. আন্তর্জাতিক ভ্রমণকারী
titleC. ইউরোপিয়ান রান্নায়
titleD. রান্নায় এবং খাবারে ব্যবহার
উত্তর: titleC
১৯৭৭ সালে ভারতের কমিউনিস্ট পার্টি (মার্ক্সবাদী) প্রার্থী অশোককুমার বসু জনতা পার্টি প্রার্থী সজলবরণ চট্টোপাধ্যায়কে পরাজিত করে আলিপুর বিধানসভা কেন্দ্র থেকে বিধায়ক নির্বাচিত হয়েছিলেন। ১৯৮২ সালে ভারতীয় জাতীয় কংগ্রেস প্রার্থী অনুপকুমার চন্দ্র তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী অশোককুমার বসুকে পরাজিত করেছিলেন। ভারতীয় জাতীয় কংগ্রেস প্রার্থী সৌগত রায় ১৯৯৬ সালে ভারতের কমিউনিস্ট পার্টি (মার্ক্সবাদী) প্রার্থী রবীন্দ্রনাথ রায়চৌধুরীকে, ১৯৯১ সালে ভারতের কমিউনিস্ট পার্টি (মার্ক্সবাদী) প্রার্থী তুহিন রায়চৌধুরীকে এবং ১৯৮৭ সালে ভারতের কমিউনিস্ট পার্টি (মার্ক্সবাদী) প্রার্থী অশোক বসুকে পরাজিত করে বিধায়ক নির্বাচিত হয়েছিলেন। ২০০১ ও ২০০৬ সালের বিধানসভা নির্বাচনে সর্বভারতীয় তৃণমূল কংগ্রেস প্রার্থী তাপস পাল তার নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী) প্রার্থী মীরা ভৌমিক (২০০১) ও বিপ্লব চট্টোপাধ্যায়কে (২০০৬) পরাজিত করেন। ২০০৯ সালের উপনির্বাচনে সর্বভারতীয় তৃণমূল কংগ্রেস প্রার্থী ফিরহাদ হাকিম আলিপুর বিধানসভা কেন্দ্র থেকে জয়লাভ করেছিলেন। এই কেন্দ্রের পূর্বতন বিধায়ক তাপস পাল কৃষ্ণনগর লোকসভা কেন্দ্র থেকে সাংসদ নির্বাচিত হওয়ার পর আসনটি শূন্য হয়েছিল।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ১৯৫১-১৯৭২
titleC. ১৯৭৭-২০০৯
titleD. ২০০৯ উপনির্বাচন
উত্তর: titleC
২০০৪ সালের সাধারণ নির্বাচনে এই লোকসভা কেন্দ্র থেকে সাংসদ হিসাবে নির্বাচিত হন ভারতীয় জনতা পার্টির রামলক্ষণ সিং। তিনি এই নির্বাচনে ২৩৪৭১২ টি বা ৩৮.৭১ শতাংশ ভোট পেয়েছিলেন। এই কেন্দ্র থেকে দ্বিতীয়, তৃতীয় ও চতুর্থ স্থান লাভ করে যথাক্রমে ভারতীয় জাতীয় কংগ্রেস, জাতীয় সামন্ত দল এবং বহুজন সমাজ পার্টি। সাধারণ নির্বাচনে কেন্দ্রটি থেকে ভারতীয় জাতীয় কংগ্রেস ২২৭৭৬৬ টি বা ৩৭.৫৬ শতাংশ ভোট পায় এবং বহুজন সমাজ পার্টি ৪৩৮২২ টি বা ৭.২৩ শতাংশ ভোট পায়।


সঠিক অনুচ্ছেদ শিরোনাম কোনটি?
titleA. সাধারণ নির্বাচন, ২০০৯
titleB. সাধারণ নির্বাচন, ২০১৪
titleC. সাধারণ নির্বাচন, ২০১৯
titleD. সাধারণ নির্বাচন, ২০০৪
উত্তর: titleD
ভাষাবিজ্ঞানীদের মতে, উৎপত্তিগত ও নিয়মগতভাবে তয়াহকা ভাষা ও মিস্কিতো ভাষার মধ্যে কিছুটা মিল রয়েছে। দক্ষিণ আমেরিকা থেকে উদ্ভূত মেক্রো-চিবচা ভাষা বিভাগ থেকে উভয়ের উৎপত্তি।

এ শহরের অধিবাসীদের মাতৃভাষা তায়াকা। এছাড়াও তারা মিস্কিতো ও স্পেনীয় ভাষা ব্যবহার করলেও অদ্যাবধি স্পেনীয় ভাষা উচ্চারণে তাদেরকে বেগ পেতে হচ্ছে।

সঠিক অনুচ্ছেদ শিরোনাম কোনটি?
titleA. তয়াহকা বা সুমো ভাষা
titleB. শ্রেণীবিন্যাসকরণ
titleC. হন্ডুরাস ডিএলএইচ ভাষা অভিধান
titleD. পায়া ভাষা
উত্তর: titleA
রোগের সনাক্তকরণ বিশেষ জটিল নয়। প্রাইমারি ডিসমেনোরিয়ার রোগীকে লক্ষণসমূহ দেখে প্রাথমিক পরীক্ষা করিয়েই রোগ সনাক্ত করা যায়। জননতন্ত্রের পরীক্ষা তখনই করার প্রয়োজন হয়,যদি সেকেন্ডারি ডিসমেনোরিয়া বলে সন্দেহ করার কারণ থাকে৷ সেকেন্ডারি ডিসমেনোরিয়ার জন্য বেশ কয়েকটি পরীক্ষার আবশ্যকতা হতে পারে ৷ সেইগুলি হ'ল তেজের টি সি, ডি এল সি, ই এস আর,হিমোগ্লবিন, ভি ডি আর এল; ভেজাইনাল স্রাব পরীক্ষা; প্রসাব পরীক্ষা; হিষ্ট-সালফিংগোগ্রাম এক্সরে; পেটের আলট্রাসাউন্ড; এন্ডোমেট্রিয় বায়প্সি; লেপ্রোস্কপিক পরীক্ষা ইত্যাদি৷
চিকিৎসা - সেকেন্ডারি ডিসমেনোরিয়াকের কারণ সনাক্ত হওয়ার পরে অবস্থা অনুযায়ী যথোপযুক্ত ব্যবস্থা নিতে হয়।
কয়েকটি রোগীকে পেরাসিটামল ও এসপিরিন টেবলেটও উপকৃত করতে দেখা গেছে৷
সঠিক অনুচ্ছেদ শিরোনাম কোনটি?
titleA. রোগনির্ণয়
titleB. লক্ষণ
titleC. প্রকার
titleD. রোগতত্ব
উত্তর: titleA
সিরিজের বিভিন্ন পর্যায়ে রাউলিং হ্যারি পটারকে একজন মেধাবী ও সাহসী জাদুকর হিসেবে প্রতিষ্ঠা করেছেন। ২০০০ সালে এক সাক্ষাৎকারে রাউলিং বলেন যে, হ্যারি বিশেষ করে ডিফেন্স এগেইনস্ট দ্য ডার্ক আর্টস (কালো জাদুর বিরুদ্ধে প্রতিরোধ) বিষয়ে অত্যন্ত মেধাবী ও দক্ষ। সে কুইডিচেও ভাল। রাউলিং একই সাক্ষাৎকারে বলেছেন যে, তৃতীয় বইয়ের মধ্যভাগ পর্যন্ত, হ্যারির ঘনিষ্ঠ বন্ধু ও তাদের বর্ষের সবচাইতে স্মার্ট ছাত্রী হারমায়োনি গ্রেঞ্জার হ্যারিকে জাদুর ডুয়েলে বা দ্বন্দ্বযুদ্ধে পরাজিত করতে সক্ষম হবে। কিন্তু পরবর্তী বইগুলোতে, হ্যারি কালো জাদুর বিরুদ্ধে প্রতিরোধ বিষয়ে অত্যন্ত দক্ষ হয়ে উঠে বলে সে হারমায়োনিকেও পরাজিত করতে সক্ষম হবে।

হ্যারির বিভিন্ন ক্ষমতা সিরিজের প্রথম থেকেই দেখা যেতে থাকে। বিশেষ করে, হ্যারি অত্যন্ত দ্রুত জাদু ঝাড়ুর উপর নিজের নিয়ন্ত্রণ প্রতিষ্ঠা করে, অতি অল্প বয়সে পেট্রোনাস প্রয়োগ করতে শুরু করে এবং ভলডেমর্টকে বেশ কয়েকবার সরাসরি মোকাবেলা করে। সে একজন পার্সেলমাউথ। অর্থাৎ সে সাপের সাথে কথা বলতে পারে এবং পার্সেলটাং বা সাপের ভাষা বুঝতে পারে। রাউলিং এর মতে, ভলডেমর্টের আত্মার একটি ক্ষুদ্র টুকরা হ্যারির অভ্যন্তরে বাস করে বলে, হ্যারি এই ক্ষমতা লাভ করে। তবে হ্যারির মধ্যে থাকা ভলডেমর্টের আত্মার সেই টুকরাটি ধ্বংস হয়ে যাওয়ার পর, হ্যারি পার্সেলটাং এ কথা বলার ক্ষমতা হারিয়ে ফেলে। এছাড়াও হ্যারি তার ক্লাসের একমাত্র ছাত্র যার উপর ইমপেরিয়াস কার্স কোন প্রভাব ফেলতে পারে না।

রাউলিং এর মতে, হ্যারির প্রিয় বই "কুইডিচ থ্রো এজেস"। রাউলিং বাস্তবে কেনিলওয়ার্থি হুইস্প ছদ্মনামে এই বইটি লিখেছেন।

সঠিক অনুচ্ছেদ শিরোনাম কোনটি?
titleA. জেমস পটার II
titleB. পঞ্চম ও ষষ্ঠ উপন্যাস
titleC. ক্ষমতা ও আগ্রহ
titleD. দ্বিতীয় থেকে চতুর্থ উপন্যাস
উত্তর: titleC
১৮৭২ খ্রিস্টাব্দে ন্যাশনাল থিয়েটার প্রতিষ্ঠার পিছনে নবগোপাল মিত্রের সহায়তা ছিল। তিনিই প্রথম ন্যাশনাল থিয়েটার নামের প্রস্তাব করেছিলেন। ১৮৭৩ খ্রিস্টাব্দের ৭ ডিসেম্বর ওই গোষ্ঠী তাদের প্রথম প্রদর্শন নীলদর্পণ মঞ্চস্থ করে। ন্যাশনাল পেপার সংবদপত্রে এই মঞ্চ উপস্থাপনাকে 'একটা জাতীয় গুরুত্বপূর্ণ ঘটনা' বলে উল্লেখ করেছিল।

সঠিক অনুচ্ছেদ শিরোনাম কোনটি?
titleA. ন্যাশনাল থিয়েটার
titleB. প্রথম জীবন ও প্রভাবসমূহ
titleC. ন্যাশনাল স্কুল
titleD. ন্যাশনাল পেপার
উত্তর: titleA
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন লি আরভিন। সবগুলো টেস্টই অস্ট্রেলিয়া বিপক্ষে খেলেছিলেন তিনি। ২২ জানুয়ারি, ১৯৭০ তারিখে কেপ টাউনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

১৯৬৯-৭০ মৌসুমে অস্ট্রেলিয়া দল দক্ষিণ আফ্রিকা গমন করে। বর্ণবৈষম্যবাদের কারণে এ সিরিজটিই দক্ষিণ আফ্রিকায় সর্বশেষ ছিল। দক্ষিণ আফ্রিকার রাজনৈতিক পরিবেশের কারণে লি আরভিনকে কেবলমাত্র চারটি টেস্টে অংশ নিতে হয়েছিল। তবে, ২২ বছরের মধ্যে শেষ সিরিজ হিসেবে ১৯৬৯-৭০ মৌসুমের ঐ চার টেস্ট নিয়ে গড়া সিরিজে স্বাগতিক দল ৪-০ ব্যবধানে হোয়াইটওয়াশ করে। 

১৯৬৯-৭০ মৌসুমে দক্ষিণ আফ্রিকা বর্ণবৈষম্যবাদের পূর্বেকার শেষ টেস্ট খেলাগুলোয় অংশ নেয়। সফররত অস্ট্রেলিয়া দলের বিপক্ষে চার টেস্টের সবকটিতেই ব্যাটসম্যান হিসেবে আবির্ভূত হন তিনি। প্রথম দুই টেস্টে ছয় নম্বরে ও জোহেন্সবার্গের তৃতীয় টেস্টের প্রথম ইনিংসে দলের সংগৃহীত ১১৭ রানের মধ্যে তিনি করেন ৭৯। এরপর দ্বিতীয় ইনিংসে দ্রুতলয়ে ৭৩ রান তুলে স্বাগতিক দলকে ৩-০ ব্যবধানে এগিয়ে নিয়ে যেতে সহায়তা করেন। চূড়ান্ত খেলায় নিজস্ব ২৬তম জন্মদিনে ৫ নম্বরে ব্যাটিংয়ে নেমে দ্বিতীয় ইনিংসে ১০২ রান তুলেন। এরফলে, দক্ষিণ আফ্রিকা বেশ এগিয়ে যায় ও অস্ট্রেলিয়া খেলার বাইরে চলে যায়। চার খেলার ঐ সিরিজে ৩৫৩ রান তুলেন। টেস্ট গড়ও ৫০-এর অধিক হয়।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. কাউন্টি ক্রিকেটে অংশগ্রহণ
titleC. অবসর
titleD. আন্তর্জাতিক ক্রিকেট
উত্তর: titleD
এই সময় ব্রিটিশ সরকার থুব-ব্স্তান-র্গ্যা-ম্ত্শোর দেখাশোনার জন্য চার্লস বেল নামক সিক্কিমের একজন তিব্বতী ভাষায় পারদর্শী ব্রিটিশ আধিকারিককে দায়িত্ব প্রদান করেন। বেল তার বর্ণনায় থুব-ব্স্তান-র্গ্যা-ম্ত্শোকে একজন বৌদ্ধ ভিক্ষু অপেক্ষা একজন চৌখস প্রশাসক হিসেবে উল্লেখ করেন। থুব-ব্স্তান-র্গ্যা-ম্ত্শো ঝাওয়ের বিরুদ্ধে ব্রিটিশদের নিকট সামরিক সাহায্য প্রার্থনা করেন কিন্তু রুশদের সঙ্গে চুক্তির ফলে ব্রিটিশরা তিব্বতে হস্তক্ষেপ করতে রাজী ছিল না। অপরদিকে চীনারা তিব্বতী মন্ত্রীদের গ্রেপ্তার করে ও চীনা সৈন্যরা বৌদ্ধবিহারগুলি লুঠপাট শুরু করে। এই পরিস্থিতে তিব্বতীরা চীনাদের পরিবর্তে ব্রিটিশদের দিকে ঝুঁকে পড়বে এই আশঙ্কায় ঝাওকে তার পদ থেকে সরিয়ে দেওয়া হয়। এই সময় তিব্বতীরা চীনাদের বিরুদ্ধে বিদ্রোহের প্রস্তুতি নিলে ত্শা-রোং-জ্লা-ব্জাং-দ্গ্রা'-'দুল () নামক তিব্বতের অন্যতম বিখ্যাত এক কূটনীতিক ও সামরিক অধিকর্তাকে এই বিদ্রোহ সংগঠিত করার জন্য পাঠানো হয়। ১৯১১ খ্রিষ্টাব্দে চিং রাজবংশের পতন হলে নতুন সরকার তিব্বতের দিকে নজর দিতে ব্যর্থ হন। এই সময় তিব্বতীরা বিদ্রোহ ঘোষণা করে পুনরায় তিব্বতের অধিকার কেড়ে নিতে সক্ষম হন। ১৯১২ খ্রিষ্টাব্দে ত্রয়োদশ দলাই লামা ভারত থেকে যাত্রা করে এক সপ্তাহ পরে ব্সাম-স্দিংস বৌদ্ধবিহারে () পৌঁছন। সেখানে এক মাস থেকে তিনি লাসা শহরের পরিস্থিতির ওপর নজর রাখেন এবং আম্বানের সমর্পণ পত্র লাভ করলে তিনি লাসা শহরে প্রবেশ করেন। এই বছর ১২ই ফেব্রুয়ারি তিনি চীনের সঙ্গে সমস্ত সম্পর্ক ছিন্ন করে তিব্বতকে একটি স্বাধীন রাষ্ট্র হিসেবে ঘোষণা করেন। ষোড়শ শতাব্দী থকে দলাই লামাদের বিদেশী শক্তির পৃষ্ঠপোষকতার ঐতিহ্যের বিপরীতে তিনি প্রথম দলাই লামা ছিলেন, যিনি তিব্বতী জাতীয়তাবাদের কথা বলেন এবং তিব্বতী জাতীয়তাবাদের প্রতীক হিসেবে তিব্বতের পতাকা চালু করেন। এই ঘোষণার পরিপ্রেক্ষিতে তিব্বতে অবস্থিত সমস্ত চীনা সৈন্যদের তিব্বত ছেড়ে চলে যাওয়ার নির্দেশ দেওয়া হয়।

সঠিক অনুচ্ছেদ শিরোনাম কোনটি?
titleA. মৃত্যু
titleB. রাজনৈতিক ক্ষমতালাভ
titleC. পুনরায় ক্ষমতালাভ
titleD. সিমলা চুক্তি, ১৯১৪
উত্তর: titleC
আনোয়ার ইব্রাহীম ১৯৪৭ সালে মালয়েশিয়ার উত্তরাঞ্চলীয় পেনাং রাজ্যের চিরোক তক্কুন গ্রামে এক মধ্যবিত্ত পরিবারে জন্মগ্রহণ করেন। তার পিতা ইব্রাহীম আব্দুল রহমান একজন হাসপাতালের কর্মচারী ছিলেন এবং পরবর্তীকালে স্বাস্থ্য মন্ত্রণালয়ের সংসদীয় সচিবের দায়িত্ব পালন করেন। তার মা চে ইয়েন হুসেন একজন গৃহিণী ছিলেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন (১৯৮২-১৯৯৮)
titleB. সংস্কার আন্দোলন ও পার্টি গঠন
titleC. বিরোধীদলীয় নেতা(২০০৮-বর্তমান)
titleD. জন্ম
উত্তর: titleD
কোন ব্যক্তি অযু করার পর কিছু নির্দিষ্ট কাজ না করলে তার অযু অবিরত বলবৎ থাকে। ঐ কাজগুলো করার মাধ্যমে অযু অকার্যকর হয় যা অযু ভেঙ্গে হওয়াও বলে।
উযু ভঙ্গের কারণ ৭টি:
1. পায়খানা-পেশাবের রাস্তা দিয়ে কোন কিছু বের হওয়া।
2. মুখ ভরে বমি হওয়া।3. শরীরের ক্ষতস্থান হতে রক্ত, পুঁজ বা পানি বের হয়ে গড়িয়ে পড়া।4. থুথুর সঙ্গে রক্তের ভাগ সমান বা বেশি হওয়া।5. চিৎ, কাৎ বা হেলান দিয়ে ঘুম যাওয়া।6. পাগল, মাতাল বা অচেতন হওয়া।7. নামাযে উচ্চ আওয়াজে হাসা।

সঠিক অনুচ্ছেদ শিরোনাম কোনটি?
titleA. অযুর পানি
titleB. অযু ভঙ্গের কারণসমুহ
titleC. সুন্নি মতানুসারে অযুর পদ্ধতি
titleD. অযুর নিয়মকানুন
উত্তর: titleB
উজানির রাজাদের নিকট হতে ফতেজঙ্গপুর পরগনার জমিদারিত্ব প্রাপ্ত হয় রাজা রাম রায়। রাজারাম রায় রাজ কর্মচারীরা ঐতি মোহনায় তাদের আস্তানা গড়ে। এখানেই এ অঞ্চলের পূর্বাপর রাজাদের বিশ্রাম এর স্থান হিসাবে এ অঞ্চলের নামকরণ করা হয় রাজৈর। স্থানীয় সরকার, পল্লী উন্নয়ন ও সমবায় মন্ত্রণালয় ২০১২ সালের ৭ মে টেকেরহাট বন্দরসহ  রাজৈর ও খালিয়া ইউনিয়নের অংশ নিয়ে রাজৈর পৌরসভায় রূপান্তরিত করে এবং উপজেলা নির্বাহী অফিসার পৌর প্রশাসকের দায়িত্ব পালন করেন। ২০১৫ সালের ১১ই জানুয়ারি প্রথম পৌরসভা নির্বাচন অনুষ্ঠিত হয়। শামীম নেওয়াজ মুন্সি রাজৈর পৌরসভার প্রথম মেয়র নির্বাচিত হন।

সঠিক অনুচ্ছেদ শিরোনাম কোনটি?
titleA. ভূগোল
titleB. পটভূমি
titleC. জনসংখ্যার উপাত্ত
titleD. শিক্ষা
উত্তর: titleB
কাদের মোল্লার রায়ের প্রতিক্রিয়ায় ঢাকার শাহবাগ মোড়ে একটি বড় ধরনের আন্দোলন শুরু হয়। যে আন্দোলনের প্রধান দাবী ছিল, সকল যুদ্ধাপরাধীদের মৃত্যুদণ্ড কার্যকর করতে হবে। এই আন্দোলন শুরু হয়েছিল ইন্টারনেটের মাধ্যমে। ব্লগ ও সামাজিক যোগাযোগের ওয়েবসাইট ফেসবুকসহ অন্যান্য মাধ্যমে আন্দোলন সাড়া দেশে ছড়িয়ে পড়ে। হাজার হাজার জনতা শাহবাগ একত্র হয়ে বিক্ষোভ প্রদর্শন করে ও এই আন্দোলনকে ২০১৩-র শাহবাগ আন্দোলন বলা হয়।

আন্দোলন শুরু হওয়ার পর, দশ হাজারেরও বেশি মানুষ ২৪ ঘণ্টা শাহবাগ অবস্থান করে ও তারা ঘোষণা দেয় যতক্ষণ পর্যন্ত যুদ্ধাপরাধীদের সব্বোর্চ শাস্তি মৃত্যুদণ্ড ঘোষণা করা না হবে ততক্ষণ পর্যন্ত তারা শাহবাগ ত্যাগ করবেন না। এই আন্দোলনের বিরুদ্ধে জামায়াতও একটি আন্দোলন শুরু করে যাদের দাবি ছিল, কাদের মোল্লাসহ তাদের দলের সমস্ত নেতাকর্মীকে মুক্তি দিতে হবে।

বাংলাদেশ জাতীয়তাবাদী দল (বিএনপি) প্রথমদিকে ২০০০ সালে গঠিত চার দলীয় জোটের অন্যতম শরিক জামায়াতকে সমর্থন করে। বিএনপি শাহাবাগ আন্দোলন সম্পর্কে মন্তব্য করে, সরকারের যুদ্ধাপরাধীদের সব্বোর্চ শাস্তির দাবির এই আন্দোলন থেকে সুবিধা নেওয়া উচিত নয়।

শহহাবাগ বিক্ষোভের ফলশ্রুতিতে ২০১৩ সালের ১৩ ফেব্রুয়ারি জাতীয় প্রেস ক্লাব কাদের মোল্লার সদস্যপদ বাতিল করে ও আইন সংশোধন করে সর্বোচ্চ আদালতে রায়ের বিরোদ্ধে আপিলের ব্যবস্থা করা হয় যাতে ১৭ই সেপ্টেম্বর সর্বোচ্চ আদালত তাকে মৃত্যুদণ্ডাদেশ প্রদান করেন।

জামায়াতের সদ্যসরাও বিচারের বিরুদ্ধে আন্দোলন শুরু করে এবং তারা এই বিচারকে সরকারের রাজনৈতিক বিচার বলে অবহিত করে। তারা তাদের আন্দোলনকে ঢাকার ধর্মঘট বলে উল্লেখ করে ও ঢাকার সকল প্রকার কার্যক্রম বন্ধ করে দেওয়ার ঘোষণা দেয়।
সঠিক অনুচ্ছেদ শিরোনাম কোনটি?
titleA. আদালতের রায়
titleB. যুদ্ধাপরাধের অভিযোগসমূহ
titleC. রায়ের প্রতিক্রিয়া
titleD. প্রারম্ভিক জীবন
উত্তর: titleC